Dit blyk 'n mooi dag te wees na die vorige dag se reen, en ons ry na Bettysbaai en Kleinmond. By Bettiesbaai besoek ons die Harold Porter Botaniese tuin. Dit is 'n lushof en word deur baie besoekers en toeriste besoek. Terwyl ons daar was, was daar 'n groot toeriste bus vol buitelandse toeriste in die tuine. Jammer Caledon se tuin is in so 'n swak toestand teenoor die een.
Op pad terug doen ons aan by die Palmiet karavaanpark, maar ons is baie bly ons het nie hier gestop nie. Dieselfde geld vir Kleinmond se "nuwe" karavaanpark. Die twee kampplekke is regtig nie op ons standaard nie.
Sarel en Rinthea kom laai ons op en neem ons na hul plaas Rouxwil tussen Caleson en Villiersdorp. Ons ry deur die plaas en buurplase en hulle wys vir ons al die veranderinge wat hier aangebring is sedert Johann uit Caledon weg is. Dit is nou so 'n wetenskaplike en gemeganiseerde boerdery dat jou mond net kan oophang. Sarel se seun Thys en sy vroutjie O-nel bedryf ook met groot sukses 'n vyfster gastehuis op die plaas. Hulle lok veral baie buitelandse besoekers wat keer op keer weer die gastehuis besoek.
Ons slaan die tente af en pak alles weg wat ons kan sodat ons die volgende dag nie baie het om te doen nie.